ההחלפה הקולומביאנית

ההחלפה הקולומביאנית (באנגלית: Columbian exchange), היא ההעברה הנרחבת של צמחים, בעלי חיים, תרבויות, אוכלוסיות אנושיות, טכנולוגיות ומחלות בין העולם החדש (יבשת אמריקה) שבחצי הכדור המערבי, לעולם הישן (אירופה, אפריקה ואסיה) שבחצי הכדור המזרחי, מסוף המאה ה-15 ואילך - תהליך שהחל בעקבות המסע של כריסטופר קולומבוס ליבשת אמריקה בשנת 1492. ההחלפה הקולומביאנית עיצבה מחדש את העולם בדרכים שונות, וגרמה לשינויים ניכרים בכלכלות ובמבנים החברתיים משני צדי האוקיינוס האטלנטי. בעוד שהיא תרמה להתפתחויות חיוביות רבות, כמו ייצוא של יבולים ובעלי חיים חדשים שלא היו קיימים לפני כן בחלקים מסוימים של העולם, היו לה גם השלכות הרסניות, במיוחד עבור אוכלוסיות הילידים של יבשת אמריקה - חלק מהמתיישבים האירופאים הביאו עימם מחלות שונות, כמו אבעבועות שחורות, חצבת ושפעת, שהובילו למותם של מיליונים ולכך שבאזורים מסוימים באמריקה בין 80% ל-95% מהאוכלוסייה הילידית נהרגו ממחלות אלה. אחת ההשפעות הניכרות ביותר של ההחלפה הקולומביאנית הייתה מעבר של יבולים שונים בין העולם הישן והעולם החדש. מהעולם החדש הובאו לאירופה, אפריקה ואסיה יבולים כמו תירס, תפוחי אדמה, עגבניות, קקאו וטבק, שהפכו עם השנים למרכיבים פופולריים במיוחד בכלכלות ובתזונה של המקומיים. לדוגמה, בתקופה מסוימת תפוחי האדמה הפכו למקור המזון העיקרי באירופה, ובמיוחד במדינות כמו אירלנד. באופן דומה, יבולים מהעולם הישן, כמו חיטה, אורז, קנה סוכר וקפה, הובאו מהעולם הישן לאמריקה, ושם הם הפכו למרכיבים פופולריים במיוחד בכלכלות ובתזונה של העמים הילידים. קנה הסוכר, במיוחד, מילא תפקיד מפתח בפיתוח הכלכלות של האיים הקריביים ואמריקה הדרומית, והוביל בהמשך לעלייה בביקוש לעבדים לצורך הפיתוח של אותם היבולים. במסגרת ההחלפה הקולומביאנית היה גם מעבר של בעלי חיים שונים בין העולם הישן והעולם החדש. המתיישבים האירופאים הביאו עימם לעולם החדש סוסים, בקר, חזירים, כבשים ותרנגולות. הסוסים חוללו מהפכה אמיתית באורח החיים של אוכלוסיות ילידים רבות בעולם החדש, אשר החלו בעקבות כך להשתמש בסוסים לציד, לוחמה ומסחר. במקביל, תרנגול הודו הובא מהעולם החדש אל העולם הישן והפך במהרה פופולרי במטבחים המקומיים. להחלפה הקולומביאנית היו גם השפעות תרבותיות, חברתיות וכלכליות מרחיקות לכת. המתיישבים האירופים הביאו לעולם החדש טכנולוגיות חדשות, טכניקות חקלאות ודתות. ההחלפה הקולומביאנית הובילה גם לצמיחה של סחר העבדים הטרנס-אטלנטי, ולהגירה הכפויה של מיליוני אפריקאים לאמריקה במטרה להעביד אותם בגידולים של היבולים השונים. המונח ההחלפה הקולמביאנית נטבע על ידי ההיסטוריון אלפרד קרוסבי בספרו המכונן "ההחלפה הקולומביאנית" (אנ') משנת 1972 שעסק בההשפעות מרחיקות הלכת של ההחלפה הקולומביאנית, שלטענתו הייתה מהאירועים המשמעותיים ביותר בהיסטוריה האנושית. ההחלפה האמריקנית הגדולה מסעות מוקדמים ליבשת אמריקה Francis, John Michael, ed. (2006). "Columbian Exchange—Livestock". Iberia and the Americas: Culture, Politics, and History: a Multidisciplinary Encyclopedia. ABC-CLIO. pp. 303–308. ISBN 978-1-85109-421-9. Crosby 2001 Hou, Z.‐C.; Yang, F.‐X.; Qu, L.‐J.; Zheng, J.‐X.; Brun, J.‐M.; Basso, B.; Pitel, F.; Yang, N.; Xu, G.‐Y. (23 בספטמבר 2011). "Genetic structure of Eurasian and North American mallard ducks based on mtDNA data". Animal Genetics. Wiley. 43 (3): 352–355. doi:10.1111/j.1365-2052.2011.02248.x. {{cite journal}}: (עזרה) Nield, David (18 בינואר 2018). "Study Shows That Humans Domesticated Turkeys For Worshipping, Not Eating". sciencealert.com. ארכיון מ-22 באפריל 2021. נבדק ב-21 בינואר 2018. {{cite web}}: (עזרה) Stahl, Peter W. (2008-04-06). "Animal Domestication in South America". In Silverman, Helaine; Isbell, William (eds.). Handbook of South American Archaeology. New York: Springer Science & Business Media. pp. 121–130. ISBN 978-0-387-74907-5. Mintz, S.; McNeil, S. (2018). "Origins of Plants". University of Houston. נבדק ב-15 ביולי 2024. {{cite web}}: (עזרה) Earle, Rebecca (2012). The Body of the Conquistador: Food, Race, and the Colonial Experience in Spanish America, 1492–1700. Cambridge University Press. pp. 17, 144, 151. Hemarjata, Peera (17 ביוני 2019). "Revisiting the Great Imitator: The Origin and History of Syphilis". American Society for Microbiology. נבדק ב-27 בנובמבר 2023. {{cite web}}: (עזרה)